Source: https://www.slov-lex.sk/pravne-predpisy/SK/ZZ/1996/350/19980325.html
Timestamp: 2019-08-20 15:47:56+00:00
Document Index: 16493522

Matched Legal Cases: ['§ 17', '§ 24', '§ 80', '§ 83', '§ 84', '§ 86', '§ 29', '§ 83', '§ 72', '§ 74', '§ 81', '§ 83', '§ 84', '§ 86', '§ 101', '§ 102', '§ 101', '§ 105']

Časová verzia predpisu účinná od 25.03.1998 do 20.03.2000
Predseda národnej rady zvolá schôdzu národnej rady aj vtedy, ak o to písomne požiada najmenej pätina jej poslancov.26) Poslanci v žiadosti uvedú, čo navrhujú prerokovať na schôdzi národnej rady. V takom prípade predseda národnej rady zvolá schôdzu národnej rady do siedmich dní.26)
Ak do 30 minút po určenom začiatku schôdze národnej rady (§ 17) nie je prítomná nadpolovičná väčšina všetkých poslancov, predsedajúci môže začiatok schôdze národnej rady odložiť na ďalší rokovací deň. Musí tak urobiť, ak ani do jednej hodiny po oznámenom začiatku schôdze nie je prítomná nadpolovičná väčšina všetkých poslancov.
Pri otvorení rozpravy predsedajúci prečíta zoznam písomne prihlásených rečníkov (odsek 2). Pred vystúpením prvého a ďalších prihlásených rečníkov predsedajúci informuje o poradí ďalšieho prihláseného rečníka, ktorého vystúpenie má nasledovať. Ak rečník pri udelení slova nie je prítomný v rokovacej sále, stráca poradie.
Poslanci majú v rozprave právo na faktickú poznámku, ktorou reagujú na vystúpenie ostatného rečníka. Vo faktickej poznámke sa nemôžu podávať návrhy na doplnenie alebo na zmenu programu schôdze národnej rady, pozmeňujúce alebo doplňujúce návrhy ani návrhy uznesení národnej rady.
Prednesenie faktickej poznámky nesmie trvať dlhšie ako dve minúty. Ak nejde o faktickú poznámku podľa odseku 1 alebo ak poslanec prekročí ustanovený čas, predsedajúci mu odoberie slovo. Rozhodnutie predsedajúceho je konečné.
Poslanci majú právo podávať procedurálny návrh, ktorý sa týka spôsobu prerokúvania veci, časového a vecného postupu rokovania národnej rady s výnimkou hlasovania o veci samej.
Národná rada rozhoduje o každom návrhu hlasovaním.
zabezpečuje vyhlasovanie zákonov národnej rady; ak to vyžaduje povaha veci, aj uznesení národnej rady,
Schôdze výboru zvoláva a riadi predseda výboru. Po začatí schôdze výboru predseda výboru oznámi mená členov výboru, ktorí ho písomne požiadali o ospravedlnenie svojej neúčasti na schôdzi výboru.
Na schválenie uznesenia je potrebný súhlas nadpolovičnej väčšiny prítomných členov výboru, ak tento zákon neustanovuje inak.
Ak predseda národnej rady neospravedlnil neúčasť poslanca na rokovacích dňoch schôdzí národnej rady alebo predseda výboru na rokovacích dňoch schôdzí výboru, môže poslanec do piatich dní odo dňa, keď oznámenie o neospravedlnení neúčasti dostal, požiadať predsedu národnej rady, aby jeho námietky proti neospravedlneniu neúčasti spolu so stanoviskom mandátového a imunitného výboru navrhol na program schôdze národnej rady. Predseda národnej rady žiadosť poslanca navrhne na program najbližšej schôdze národnej rady. Národná rada môže rozhodnutie o neospravedlnení poslanca potvrdiť alebo zrušiť. Rozhodnutie národnej rady je konečné.
Pravidlá hospodárenia poslaneckých klubov schvaľuje národná rada.
Poslanecké kluby vedú prehľad o poskytnutých príspevkoch podľa odseku 2 a dbajú, aby ich čerpanie bolo doložené príslušnými dokladmi. Poslanecké kluby sú povinné predložiť predsedovi národnej rady doklady o čerpaní týchto príspevkov, kedykoľvek o to požiada. Poslanecké kluby predkladajú predsedovi národnej rady súhrnnú správu o čerpaní poskytnutých príspevkov za predchádzajúci kalendárny rok v ním určenom termíne. Predseda národnej rady predkladá národnej rade do 31. marca správu o hospodárení poslaneckých klubov za predchádzajúci kalendárny rok.
Predseda národnej rady návrh zákona zaradí do programu najbližšej schôdze národnej rady, pričom rešpektuje lehotu uvedenú v odseku 1. Ustanovenia § 24 sa nepoužijú.
Gestorský výbor v uznesení podľa odseku 4 môže poveriť spoločného spravodajcu výborov (§ 80 ods. 1) predložiť návrhy podľa § 83 ods. 4, § 84 ods. 2 a § 86.
Spoločný spravodajca informuje národnú radu o výsledku rokovania výborov a odôvodňuje návrh a stanovisko gestorského výboru.
Spoločná správa výborov o výsledku prerokovania návrhu zákona v druhom čítaní sa doručí všetkým poslancom a navrhovateľovi zákona.
O návrhu zákona v druhom čítaní môže národná rada rokovať najskôr po uplynutí 48 hodín od doručenia spoločnej správy výborov. O skrátení tejto lehoty môže na návrh gestorského výboru rozhodnúť národná rada bez rozpravy, ak ide o jednoduchý návrh zákona.
Ak gestorský výbor odporučil národnej rade návrh zákona vrátiť navrhovateľovi zákona na dopracovanie alebo odložiť rokovanie o ňom, alebo nepokračovať v rokovaní o ňom, hlasuje sa bez rozpravy najskôr o tomto návrhu.
Na podávanie pozmeňujúcich a doplňujúcich návrhov (§ 29 ods. 1) k návrhu zákona na schôdzi národnej rady je potrebný súhlas aspoň 15 poslancov.
Ak v druhom čítaní boli na schôdzi národnej rady podané pozmeňujúce a doplňujúce návrhy, predsedajúci zabezpečí ich doručenie poslancom. Hlasovanie o návrhoch zo spoločnej správy výborov a o rozdaných návrhoch podaných na schôdzi národnej rady sa koná najskôr na druhý deň po ich rozdaní. O nedoručení pozmeňujúcich alebo doplňujúcich návrhov alebo o skrátení lehoty rozhodne národná rada bez rozpravy, ak o to požiada gestorský výbor.
Ak v druhom čítaní boli schválené pozmeňujúce alebo doplňujúce návrhy, koná sa tretie čítanie najskôr na druhý deň po ich schválení (§ 83); skôr sa môže konať, ak o tom na návrh gestorského výboru rozhodne národná rada bez rozpravy.
Ak v treťom čítaní neboli schválené nijaké opravy, pozmeňujúce ani doplňujúce návrhy, pristúpi sa k hlasovaniu o návrhu zákona ako o celku. Ak boli schválené pozmeňujúce alebo doplňujúce návrhy, na návrh gestorského výboru sa hlasovanie môže odložiť, kým tieto návrhy nebudú poslancom rozdané v písomnej forme. O tomto návrhu rozhodne národná rada bez rozpravy.
V druhom čítaní gestorský výbor v uznesení najmä odporučí, či národná rada má, alebo nemá vysloviť s medzinárodnou zmluvou súhlas.
V skrátenom legislatívnom konaní sa obmedzenia podľa § 72 ods. 1, § 74 ods. 2, § 81 ods. 2, § 83 ods. 4, § 84 ods. 2 a § 86 nepoužijú.
Ak prezident republiky vráti ústavný zákon alebo zákon s pripomienkami56) národnej rade na opätovné prerokovanie, prerokuje sa v druhom a treťom čítaní s tým, že predmetom prerokúvania sú iba pripomienky prezidenta republiky. Pripomienky musia obsahovať presné znenie navrhovanej úpravy, ak prezident republiky nenavrhne neprijatie celého zákona.
Na prezidenta republiky sa ustanovenia o navrhovateľovi zákona vzťahujú primerane. Na schôdzi národnej rady prezident republiky vystupuje osobne. Ak bol zákon vrátený na žiadosť vlády, môže vystúpiť poverený člen vlády.
Národná rada hlasuje osobitne o pripomienkach k vrátenému ústavnému zákonu alebo k zákonu a osobitne o zákone ako o celku.
Ak prezident republiky nevráti národnej rade ústavný zákon alebo zákon s pripomienkami, zašle ho predseda národnej rady najneskôr do 21 dní od jeho schválenia na vyhlásenie v Zbierke zákonov Slovenskej republiky.
Ak národná rada schváli ústavný zákon alebo zákon, ktorý prezident republiky vrátil národnej rade s pripomienkami, zašle ho predseda národnej rady najneskôr do 14 dní od jeho schválenia na vyhlásenie v Zbierke zákonov Slovenskej republiky.
Pri prerokúvaní návrhu zákona, ktorým sa mení alebo dopĺňa iný zákon, nemožno podávať návrhy, ktoré predložený návrh zákona rozširujú.
Predseda národnej rady zvolá schôdzu národnej rady na voľbu prezidenta republiky tak, aby sa voľba prezidenta republiky vykonala v posledných 60 dňoch volebného obdobia úradujúceho prezidenta republiky;58) súčasne určí deň voľby.
Ak sa úrad prezidenta republiky uvoľní pred uplynutím jeho volebného obdobia, zvolá predseda národnej rady schôdzu národnej rady tak, aby sa voľba prezidenta republiky vykonala do 30 dní59) od uvoľnenia úradu prezidenta republiky; súčasne určí deň voľby.
Návrhy kandidátov na prezidenta republiky môžu podávať poslanci,22) a to v písomnej forme, predsedovi národnej rady do desiatich dní pred určeným dňom voľby prezidenta republiky.
Súčasťou návrhu podľa odseku 1 je životopis navrhovaného a jeho písomný súhlas s kandidatúrou.
Kandidát na prezidenta republiky môže na schôdzi národnej rady, na ktorej sa koná voľba prezidenta republiky, vystúpiť s prejavom.
Prezident republiky je zvolený, ak získal v tajnom hlasovaní trojpätinovú väčšinu hlasov všetkých poslancov.60)
Ak prezident republiky nebol zvolený (§ 101), vykoná sa do 14 dní opakovaná voľba prezidenta republiky.
Ak bolo navrhnutých viac kandidátov na prezidenta republiky, do opakovanej voľby postupujú dvaja kandidáti, ktorí získali najväčší počet hlasov; v prípade rovnosti počtu hlasov postupujú všetci kandidáti, ktorí tento počet získali.
Ak prezident republiky nebol zvolený ani v opakovanej voľbe (§ 102), vykonajú sa nové voľby do 30 dní odo dňa opakovanej voľby prezidenta republiky. Na nové voľby sa použijú ustanovenia § 101 a 102. Ak prezident republiky nebude zvolený ani v nových voľbách, vykonajú sa do 30 dní od poslednej voľby prezidenta republiky ďalšie nové voľby až do zvolenia prezidenta republiky.
Do nových volieb nemožno navrhnúť kandidáta na prezidenta republiky, ktorý nebol zvolený v predchádzajúcich voľbách prezidenta republiky.
Podrobnosti o voľbe prezidenta republiky upraví volebný poriadok na voľbu prezidenta republiky, ktorý schváli národná rada.
Odvolanie prezidenta republiky
Ak prezident republiky nemôže vykonávať svoju funkciu dlhšie ako jeden rok, národná rada ho z funkcie odvolá a zvolí nového prezidenta republiky na riadne funkčné obdobie.61) Návrh na odvolanie prezidenta republiky z tohto dôvodu môžu podávať poslanci.22) Na odvolanie prezidenta republiky je potrebný súhlas aspoň trojpätinovej väčšiny všetkých poslancov. Hlasuje sa tajne.
Ak prezident republiky vyvíja činnosť smerujúcu proti zvrchovanosti a územnej celistvosti Slovenskej republiky alebo činnosť smerujúcu k odstráneniu demokratického ústavného zriadenia Slovenskej republiky, môže podať nadpolovičná väčšina všetkých poslancov návrh na jeho odvolanie. Na odvolanie je potrebný súhlas aspoň trojpätinovej väčšiny všetkých poslancov.62) Hlasuje sa tajne.
Odôvodnené návrhy na odvolanie prezidenta republiky podľa odsekov 1 a 2 sa podávajú písomne predsedovi národnej rady, ktorý ich bez zbytočného odkladu pridelí ústavnoprávnemu výboru na prerokovanie a zašle ich aj prezidentovi republiky a vláde.
Predseda národnej rady do 30 dní po tom, čo dostal návrh na odvolanie prezidenta republiky (odsek 3), zvolá schôdzu národnej rady, na ktorej sa návrh na odvolanie prezidenta republiky so stanoviskom ústavnoprávneho výboru prerokuje a o ňom rozhodne. Prezident republiky musí byť na túto schôdzu národnej rady pozvaný a musí sa mu umožniť vyjadriť sa o návrhu na jeho odvolanie a vystúpiť v rozprave.
Návrh na obžalobu na prezidenta republiky pre vlastizradu63) môže národnej rade podať najmenej pätina poslancov.
Ak príslušný orgán oznámi predsedovi národnej rady, že poslanec bol pristihnutý alebo zadržaný pri trestnom čine, predseda národnej rady neodkladne požiada o zvolanie mandátového a imunitného výboru. Mandátový a imunitný výbor rozhodne o žiadosti o vydanie súhlasu na zadržanie poslanca.40)
Zamestnanci kancelárie sú v pracovnom pomere s kanceláriou; pracovný pomer s nimi uzatvára a rozväzuje vedúci kancelárie.
Predseda národnej rady určuje vedúcemu kancelárie plat, paušálnu náhradu výdavkov spojených s výkonom funkcie a ďalšie náležitosti. Odmeňovanie zamestnancov kancelárie sa riadi platovým poriadkom kancelárie. Platový poriadok kancelárie schvaľuje predseda národnej rady.
§ 105 Odvolanie prezidenta republiky
Dátum účinnosti do: 20.03.2000